Pelastustoiminnan johtajan osaamisen tunnistaminen
Ekholm, Jukka (2013)
Pelastustoiminnan johtajan osaamisen todentaminen.pdf (1.308Mt)
Ekholm, Jukka
http://urn.fi/URN:NBN:fi:amk-2013121721574
Nyky-yhteiskunnassa toimintaympäristön muutos, monimutkaistuminen ja teknologinen kehitys on nopeaa ja asettaa haasteita pelastustoiminnan johtajalle. Lainsäädäntö ei tarkkaan määrittele mitä pelastustoiminnan johtajalta taidollisesti vaaditaan. Lakien ja ohjeiden mukaan pelastustoimintaan osallistuvan tulee olla muodollisesti pätevä ja hänen on tehokkaasti osattava johtaa resursseja mahdollisimman tehokkaalla ja tarkoituksenmukaisella tavalla ja että onnettomuus- ja vaaratilanteissa tarvittavat toimenpiteet voidaan suorittaa viivytyksettä ja tehokkaasti.
Opinnäytetyön tavoitteena oli määritellä menetelmät pelastustoiminnan johtajan osaamisen todentamiseksi. Pelastustoiminnan johtaja joutuu tekemään päätöksiä ajoittain äärettömän lyhyessä ajassa ja väärän päätöksen seuraukset saattavat olla kohtalokkaita. Väärä päätös voi aiheuttaa tarpeettomia taloudellisia tuhoja tai pahimmassa tapauksessa joku voi menettää henkensä. Siksi pelastustoiminnan johtajan osaamisen saattaminen riittävälle tasolle on erittäin tärkeää.
Opinnäytetyössä haettiin teoreettista taustaa parhaiden menetelmien valitsemiseksi arvioitaessa osaamista. Tutkimus suoritettiin kvalitatiivisena kehitystutkimuksena. Teoreettisen tutkimuksen jälkeen saatuja tuloksia sovellettiin eri menetelmien kohdentamiseksi juuri pelastustoiminnan johtajan osaamisen todentamiseksi.
Valikoituneita menetelmiä kokeiltiin käytännössä ja ne osoittautuivat erittäin käyttökelpoisiksi. Kokeilun perusteella voitiin osaamisen tasot havaita erittäin selvästi ja osaamisalueet, joilla oli puutteita, oli mahdollista tarkasti määritellä. Määrittelyn perusteella oli mahdollista antaa palaute henkilökohtaisesti ja saatuja tuloksia voitiin hyödyntää myös ryhmä ja organisaatiotasolla pelastustoiminnan johtamisen osaamisen parantamiseksi.